Josip Pejaković

Josip Pejaković (5. mart 1948 – 18. juli 2025) bio je bosanskohercegovački glumac i dramski pisac.

Biografija
Rođen je u Travniku 5. marta 1948, gdje je završio osnovnu i srednju školu.

Karijeru je počeo kao pjevač travničke rok grupe Veziri, gdje ga je zamijenio Seid Memić Vajta, nakon čega se posvetio glumi. Odigrao je nekoliko uloga u Amaterskom pozorištu u Travniku. Diplomirao je glumu u Sarajevu u klasi Kaće Dorić i Josipa Lešića, debitujući u predstavama "Tri sestre" i "Koncert u jajetu Arabale".

Bio je angažovan u Narodnom pozorištu u Sarajevu od 1970. do 2013. godine, gdje je ostvario više od 50 premijernih uloga. Proslavio se monodramama: "On meni nema Bosne", "Oj živote" i "O, izbjeglice". Igrao je manje, ali zapažene uloge u televizijskim serijama i filmovima poput: Osma ofanziva, "Gluvi Barut" (Bahrudin Čengić, 1990), "Savršen krug" (Ademir Kenović, 1997) i druge. Svojim monodramama i učešćem u navedenim značajnim filmskim osvarenjima postao je omiljen kod publike i kritičara u Bosni i Hercegovini i drugim republikama u bivšoj Jugoslaviji. Bio je član savjeta Novog plamena. Jedan je od dobitnika prestižne nagrade Zlatni lovorov vijenac za doprinos teatru na Festivalu MESS 2018.

U maju 2022. objavio je knjigu pod nazivom Sevdalinka, a zajedno sa Rambom Amadeusom podnio je kandidaturu u UNESCO sa prijedlogom da sevdalinka postane nematerijalna svjetska kulturna baština.

Bolest i smrt
Pejaković je od 2017. do 2019. operisan preko sedamnaest puta zbog kardiovaskularnih problema i komplikacija sa bolničkom bakterijom. Pojavljivao se povremeno u medijima neposredno pred smrt. Preminuo je u Sarajevu 18. jula 2025. godine u 77. godini života.

Filmografija
Savršeni krug  (1997)
Zamka za ptice (1991) (TV) 
Gluvi barut (1990)
Kuduz (1989)
Vuk Karadžić (1988)
Bratimstvo (1988) TV
Hasanaginica (1983/II) (TV)
Ukazanje Gospe u selu Grabovica (1982) (TV)
Ljudski faktor (1981) (TV)
Osma ofanziva (1979) TV serija
Porobdžije (1976) TV serija
Odbornici (1975) TV serija
Papirna (1973) (TV)
Uvrijeđeni čovjek (1972) (TV)

Nagrade
Šestoaprilska nagrada Grada Sarajeva (1975)
Sterijina nagrada (1978)
Nagrada ZAVNOBiH-a za životno djelo (1991)
Zlatni lovorov vijenac (2018)
Zlatna kolajna za monodramu "Oj živote"

Izvori

Vanjski linkovi

Video

Kategorija:Rođeni 1948.
Kategorija:Umrli 2025.
Kategorija:Biografije, Travnik
Kategorija:Bosanskohercegovački glumci
Kategorija:Bosanskohercegovački pisci
Kategorija:Dobitnici Šestoaprilske nagrade